Sklep Skupnega odbora EGP

št. 26/2002

z dne 19. aprila 2002

o spremembi Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE -

ob upoštevanju Sporazuma o Evropskem gospodarskem prostoru, kakor ga spreminja Protokol o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma,

ob upoštevanju naslednjega:

(1) Priloga II k Sporazumu je bila spremenjena s Sklepom št. 133/2001 Skupnega odbora EGP z dne 9. novembra 2001 [1].

(2) Direktivo Komisije 2001/31/ES z dne 8. maja 2001, ki prilagaja tehničnemu napredku Direktivo Sveta 70/387/EGS o vratih motornih vozil in njihovih priklopnikov [2], je treba vključiti v Sporazum.

(3) Direktivo 2001/43/ES Evropskega parlamenta in Sveta z dne 27. junija 2001 o spremembi Direktive Sveta 92/23/EGS o pnevmatikah za motorna in priklopna vozila ter o njihovi vgradnji [3] je treba vključiti v Sporazum.

(4) Spremembe Direktive Sveta 92/23/EGS z dne 31. marca 1992 o pnevmatikah za motorna in priklopna vozila ter o njihovi vgradnji (UL L 129, 14.5.1992, str. 95), ki jih prinaša poglavje XI v Prilogi I k Aktu o pogojih pristopa Republike Avstrije, Republike Finske in Kraljevine Švedske in o prilagoditvah pogodb, na katerih temelji Evropska unija [4], je treba vključiti v Sporazum.

(5) Spremembe v Sporazumu k Direktivi Sveta 92/23/EGS je treba prilagoditi zaradi pristopa Avstrije, Finske in Švedske k Evropski uniji -

SKLENIL:

Člen 1

V točki 7 (Direktiva Sveta 70/387/EGS) v poglavju I Priloge II k Sporazumu se doda naslednja alinea:

"— 32001 L 0031: Direktiva Komisije 2001/31/ES z dne 8. maja 2001 (UL L 130, 12.5.2001, str. 33)."

Člen 2

Točka 45d (Direktiva Sveta 92/23/EGS) v poglavju I Priloge II k Sporazumu se spremeni:

1. Doda se naslednje:

", kakor je bila spremenjena z:

— 1 94 N: Akt o pogojih pristopa Republike Avstrije, Republike Finske in Kraljevine Švedske in o prilagoditvah pogodb, na katerih temelji Evropska unija (UL C 241, 29.8.1994, str. 21, kakor je bil spremenjen z UL L 1, 1.1.1995, str. 1),

— 32001 L 0043: Direktiva 2001/43/ES Evropskega parlamenta in Sveta z dne 27. junija 2001 (UL L 211, 4.8.2001, str. 25)."

2. V besedilu prilagoditve se brišejo besede "12 za Avstrijo", "17 za Finsko" in "5 za Švedsko".

Člen 3

Besedila Direktiv 2001/31/ES in 2001/43/ES ter prilagoditev Direktive 92/23/EGS, ki jih prinaša Poglavje XI Priloge I k Aktu o pogojih pristopa Republike Avstrije, Republike Finske in Kraljevine Švedske in o prilagoditvah pogodb, na katerih temelji Evropska unija, v islandskem in norveškem jeziku, ki se objavijo v prilogi EGP k Uradnemu listu Evropskih skupnosti, so verodostojna.

Člen 4

Ta sklep začne veljati 20. aprila 2002 pod pogojem, da so bila Skupnemu odboru EGP [5] predložena vsa uradna obvestila v skladu s členom 103(1) Sporazuma.

Člen 5

Ta sklep se objavi v sklopu EGP in v Dopolnilu EGP Uradnega lista Evropskih skupnosti.

V Bruslju, 19. aprila 2002

Za Skupni odbor EGP

Predsednik

P. Westerlund

[1] UL L 22, 24.1.2002, str. 20.

[2] UL L 130, 12.5.2001, str. 33.

[3] UL L 211, 4.8.2001, str. 25.

[4] UL C 241, 29.8.1994, str. 21, kakor je bil spremenjen z UL L 1, 1.1.1995, str. 1.

[5] Ni sporočila o ustavnih zahtevah.

--------------------------------------------------